
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ.1486 (1) 

Κατάργηση θέσης Αναπληρωτή Υπουργού και σύσταση θέσης Υφυπουργού στο 
Υπουργείο Εξωτερικών. 

Ο ΠΡΩΘΥΠΟΥΡΓΟΣ 

Έχοντας υπόψη τις διατάξεις του άρθρου 22 παρ. 3 του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137/Α'), αποφασίζουμε: 
α. Την κατάργηση της θέσης του Αναπληρωτή Υπουργού στο Υπουργείο 


Εξωτερικών, που συστήθηκε με την αριθ. Υ. 1291/23.9.1987 απόφαση του 
Πρωθυπουργού (ΦΕΚ Β’ 526). 

β. Τη σύσταση μιας (1) θέσης Υφυπουργού στο Υπουργείο Εξωτερικών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Αυγούστου 1991 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

-♦- 

Αριθ. 33255 (2) 

Τροποποίηση και συμπλήρωση της 22602/14.1.91 απόφασης του Αναπλη¬ 
ρωτή Υπουργού Εθνικής Οικονομίας «Στοιχεία αξιολόγησης επενδύσεων, 
βαθμολόγηση και τρόπος λειτουργίας-εφαρμογής των κριτηρίων υπαγωγής 
επενδύσεων του τομέα παροχής υπηρεσιών στις διατάξεις του Ν. 1892/ 
90». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1892/90 «Για τον εκσυγχρονισμό και την ανάπτυξη 
και άλλες διατάξεις» και ειδικότερα το άρθρο 7 παράγραφος 3,του νόμου αυτού. 

2. Τις διατάξεις του Ν. 1558/85 (ΦΕΚ 137/26.7.85 τεύχος Α') «Κυβέρ¬ 
νηση και Κυβερνητικά Όργανα». 

3. Τις διατάξεις της Υ/1201/5.10.90 απόφασης του Πρωθυπουργού και 
Υπουργού Εθνικής Οικονομίας «Καθορισμός αρμοδιοτήτων του Αναπληρωτή 
Υπουργού Εθνικής Οικονομίας Ευθυμίου Χριστοδούλου». 

4. Τις διατάξεις της 22602/14.1.91 απόφασης του Αναπληρωτή Υπουρ¬ 
γού Εθνικής Οικονομίας «Στοιχεία Αξιολόγησης Επενδύσεων, βαθμολόγηση 
και τρόπος λειτουργίας - εφαρμογής των κριτηρίων υπαγωγής επενδύσεων του 
τομέα παροχής υπηρεσιών στις διατάξεις του Ν. 1892/90», αποφασίζουμε: 

Άρθρο 1 

1. Στην περίπτωση (α) της παραγράφου 2 του άρθρου 2 της απόφασης 
22602/14.1.91 προστίθεται εδάφιο, ως εξής: 

«Στις επιχειρήσεις με αντικείμενο την παραγωγή ηλεκτρισμού από την εκμε¬ 
τάλλευση της αιολικής, ηλιακής, υδροηλεκτρικής και γεωθερμικής ενέργειας 
(της περίπτωσης κγ της παραγράφου 1 του άρθρου 2 του Ν. 1892/90), παρέ¬ 
χονται 25 βαθμοί». 

2. Κατά τα λοιπά ισχύουν οι διατάξεις της 22602/14.1.91 απόφασης. 

Άρθρο 2 4 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Ιουλίου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΥΘ. ΧΡΙΣΤΟΔΟΥΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2049669/4401/0022 (3) 

Καθορισμός αποζημίωσης προσωπικού σύμφωνα με το άρθρο 23 (παρ. 4) του 
Ν. 1735/1987. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όργανα». 

2. Του Ν. 1266/82 «Περί των Οργάνων της Νομισματικής, Πιστωτικής 
Πολιτικής και άλλων διατάξεων». 

3. Το Π.Δ. 611/1977 «ΐπαλληλικόίΚώδικας». 

4. Του Ν.Δ. 65/1973 «Περί δαπανών κινήσεως των τακτικών δημοσίων 
υπαλλήλων». 

5. Το Π.Δ. 402/1988 «Οργανισμός ΐπ. Γεωργίας». 

6. Του άρθρου 20 του Ν. 1505/84 «Περί αναδιάρθωσης μισθολογίου προ¬ 
σωπικού της Δημόσιας Διοίκησης και άλλων διατάξεων» με το οποίο κυρώθη¬ 
καν οι αριθ. 28243/845/18.4.1984 και 95015/2615/20.8.84 κοινές 
υπουργικές αποφάσεις «Περί ρυθμίσεως θεμάτων δαπανών κινήσεως υπαλλή¬ 
λων του Δημοσίου και ΝΠΔΔ», καθώς και τις συναφείς προς τις αποφάσεις αυ¬ 
τές διατάξεις. 

7. Του άρθρου 23 του Ν. 1735/87 «Προσλήψεις στο δημόσιο τομέα, κοινω¬ 
νικός έλεγχος στη δημόσια διοίκηση, πολιτικά δικαιώματα και άλλες διατά¬ 
ξεις», καθώς και της ερμηνευτικής αυτού εγκυκλίου του Υπουργείου Προεδρίας 
της Κυβέρνησης με αριθμό ΔΙΚΠΡ/Φ2/24/10246/28.12.1987. 

8. Του άρθρου 13 του Ν. 1810/88 «Για τη συμπλήρωση και βελτίωση του 
Ν. 1505/1984 και άλλες διατάξεις όπως τροποποιήθηκαν και συμπληρώθη¬ 
καν μεταγενέστερα. 

9. Την αριθ. 23117/1065/20.4.84 κοινή απόφασή μας. 

10. Την αριθ. 2076692/8817/1989 όμοια απόφασή μας. 

11. Την Υ.1140/1051173/1390/0001/90 (ΦΕΚ 420/Β/10.7.90) 
απόφαση του Πρωθυπουργού και του Υπουργού Οικονομικών, αποφασί¬ 
ζουμε: 

Τροποποιούμε την αριθ. 2076692/8817/1989 απόφασή μας και καθορί¬ 
ζουμε τα εξής: 

1. Στους υπαλλήλους του Υπ. Γεωργίας που χειρίζονται ή επιβλέπουν μηχα¬ 
νήματα υπαίθρου (χωματουργικά, γεωτρητικά κ.λπ.) ή εργάζονται σε εργοτά¬ 
ξια σε οδοποιητικές εργασίες, εγκαταστάσεις, αντλιοστάσια, φυλάκια, πυροσβε¬ 
στικούς σταθμούς και φυτώρια, που εμπίπτουν στις διατάξεις της παρ. 4 άρθρου 
23 Ν. 1735/1987 και για τους οποίους με απόφαση του Προϊσταμένου της 
Υπηρεσίας τους ορίζεται ως έδρα ο συγκεκριμένος τόπος παροχής εργασίας (μη¬ 
χανήματα εργοτάξια κ.λπ.) όπου οφείλουν να ευρίσκονται με δική τους φρο¬ 
ντίδα, εφόσον δεν διατίθεται από την υπηρεσία μεταφορικό μέσο, κατά την 
έναρξη του ωραρίου εργασίας και να αποχωρούν μετάτην λήξη αυτού, θα κατα¬ 
βάλλεται αποζημίωση, σύμφωνα με την παρ. 4 του άρθρου 23 του Ν. 1735/ 
87, κλιμακούμενη ανάλογα με την απόσταση του τόπου παροχής εργασίας 
(έδρα των υπαλλήλων αυτών) από την έδρα της Υπηρεσιακής τους μονάδας ως 
εξής: 

α. Για αποστάσεις μέχρι 30 χιλιόμετρα από την έδρα της Υπηρεσιακής τους 
Μονάδας μέχρι τον τόπο εργασίας, θα χορηγείται αποζημίωση η οποία θα υπο¬ 
λογίζεται ανάλογα με τη χιλιομετρική απόσταση του τόπου εργασίας από την 
Υπηρεσιακή Μονάδα και αντίστροφα, με 17 δρχ. ανά χιλιόμετρο όταν χρησιμο¬ 
ποιείται για την μετακίνηση ιδιόκτητο επιβατικό αυτοκίνητο, ή 5,60 κατά χι¬ 
λιόμετρο για μετακίνηση με μοτοσυκλέτα ή 3,40 κατά χιλιόμετρο για μετακί¬ 
νηση με μοτοποδήλατο. 

Εάν η μετακίνηση του υπαλλήλου γίνει με τα μαζικά μέσα μεταφοράς (λεω¬ 
φορείο ή τρένο ή ατμοπλοϊκώς) θα καταβάλελται το αντίτιμο του εισιτηρίου. 

β. Για αποστάσεις άνω των 30 χιλιομέτρων από την έδρα της Υπηρεσιακής 
τους Μονάδας μέχρι τον τόπο εργασίας θα χορηγείται αποζημίωση, η οποία θα 
υπολογίζεται ανάλογα με την χιλιομετρική απόσταση του τόπου εργασίας από 
την Υπηρεσιακή Μονάδα σύμφωνα με την ανωτέρω περίπτωση α' καθώς και 
ποσά 1.500 δρχ. για κάθε ημέρα εργασίας. Το τελευταίο εδάφιο της περίπτ. α' 
ισχύει και εν προκειμένω. 

γ. Οι ανωτέρω αποζημιώσεις και τα αντίστοιχα ποσά θα χορηγούνται όταν 
δεν διατίθεται από την Υπηρεσία μεταφορικό μέσο. 

2. Όταν διατίθεται από την Υπηρεσία μεταφορικό μέσο για την αυθημερόν 
μετάβαση και επιστροφή των ανωτέρω Υπαλλήλων από την έδρα της Μονάδας 
στον τόπο παροχής εργασίας θα χορηγείται το ποσό των 1.500 δρχ. ημερησίως 
για αποστάσεις άνω των 30 χιλιομέτρων. 

3. Οι παράγραφοι 1 και 2 εφαρμόζονται ανάλογα και για τους επιβλέποντες 
τα μηχανήματα. 

Οι χειριστές μηχανημάτων εφόσον μεταβαίνουν με το μηχάνημά τους για ερ¬ 
γασία σε απόσταση άνω των 30 χιλιομέτρων και επιστρέφουν με αυτά αυθημε¬ 
ρόν, θα λαμβάνουν την αποζημίωση της παρ. 2. Στις άλλες περιπτώσεις (παρα¬ 
μονή στον τόπο εργασίας κλπ.) ισχύουν τα αναφερόμενα στην παρ. 1. 


4. Όταν το ανωτέρω προσωπικό εργάζεται σε νησιά και η μετάβασή τους 
στον τόπο εργασίας και η επιστροφή τους από αυτή προϋποθέτει τη χρήση Γ/Β 
θα καταβάλλεται αποζημίωση 1.500 δρχ. το αντίτιμο του εισιτηρίου του και η 
δαπάνη του Ι.Χ. αυτοκινήτου, εφόσον κρίνεται σκόπιμη η χρησιμοποίησή του 
από τον Προϊστάμενο της Υπηρεσίας, με την προσκόμιση νομίμων δικαιολογη- 
τικών. Εάν οι εργαζόμενοι σε νησιά λόγω έλλειψης δρομολογίων των Γ/Β για 
την επιστροφή τους ή λόγω μεγάλης χρονικής διάρκειας και διαδρομής αδυνα¬ 
τούν να επιστρέψούν αυθημερόν και αναγκάζονται να παραμένουν σε αυτά, για 
τις ημέρες παραμονής τους που εργάζονται στα μηχανήματά τους, τότε θα χο¬ 
ρηγείται η αποζημίωση των 3.500 δρχ., ανεξάρτητα της χιλ/κής απόστασης 
των νησιών από την έδρα της οικείας Περ/κής Μονάδας. 

Σε κάθε άλλη περίπτωση ισχύει η παρ. 1 της απόφασης αυτής. 

5. Στις περιπτώσεις που οι Νομαρχιακές Δ/νσεις των Υπηρεσιών όλων των 
παραπάνω υπαλλήλων εξυπηρετούν Νησιά των Νομών τους, θα ισχύουν τα 
εξής: 

Οταν οι υπάλληλοι εργάζονται σε νησιά του Νομού δικαιοδοσίας της Υπηρε¬ 
σίας που ανήκουν και η μόνιμη κατοικία τους είναι το νησί στο οποίο εργάζονται, 
για τον καθορισμό της αποζημίωσής τους θα λαμβάνεται υπόψη η απόσταση 
του τόπου εργασίας από την μόνιμη διαμονή τους (κατοικία) και όχι η απόσταση 
από την έδρα της Υπηρεσίας. 

6. Για τις ημέρες που δεν παρέχεται εργασία λόγω κλιματολογικών και εδα- 
φολογικών συνθηκών ή βλάβης του μηχανήματος και δεν είναι δυνατή η εκτέ¬ 
λεση εργασίας, οι υπάλληλοι θα παραμένουν στις εγκαταστάσεις στην έδρα της 
Υπηρεσιακής τους μονάδας και δεν θα καταβάλλεται αποζημίωση. 

Επίσης δεν θα καταβάλλεται αποζημίωση στις περιπτώσεις εκείνες που δεν 
παρέχεται εργασία για οποιοδήποτε λόγο (π.χ. άδεια κ.λπ.). Σε περίπτωση που 
διατίθεται από την Υπηρεσία οίκημα ή οικίσκος κλπ., για τη διαμονή των παρα¬ 
πάνω υπαλλήλων στον τόπο παροχής εργασίας, η αποζημίωση της παρ. 1 μει¬ 
ώνεται στο ήμισυ. 

7. Ως προς τη διαδικασία δικαιολόγησης καταβολής της πιο πάνω αποζημί¬ 
ωσης θα ισχύουν τα παρακάτω: 

α) Κυρωμένο αντίγραφο των αποφάσεων καθορισμού της έδρας και τοποθέ¬ 
τησης του υπαλλήλου στον τόπο εργασίας του, που έχει εκδόσει ο Δ/ντής της 
Υπηρεσιακής Μονάδας του υπαλλήλου. 

β) Ημερολογιακή κατάσταση εις διπλούν που θα έχει υπογραφεί από δι¬ 
καιούχο και θεωρηθεί από τον Προϊστάμενο της Υπηρεσίας, στην οποία θα ανα- 
φέρονται οι ημερήσιες μετακινήσεις αυτών που έχουν έδρα τον τόπο εργασίας 
του μηχ/τος κ.λπ. υπαλλήλων. 

Δηλαδή η ημερομηνία μετακίνησης, ο τόπος μετάβασης, η χιλιομετρική από¬ 
σταση κλπ. 

Στην κατάσταση αυτή θα βεβαιώνεται από τον Προϊστάμενο της Υπηρεσια¬ 
κής Μονάδας: 

αα) Η ακρίβεια των χιλιομετρικών αποστάσεων, σύμφωνα με τους επίσημους 
πίνακες του Υπουργείου Μεταφορών και Επικοινωνιών που θα έχει προμηθευ¬ 
τεί, ή τις βεβαιώσεις της οικείας Δημοκοινοτικής αρχής (αρ. 58826/1569/ 
21.5.84 απόφαση Υπ. Οικονομικών ΓΛΚ) και 

ββ) Η περίπτωση που τυχόν χρησιμοποιήθηκε από τον υπάλληλο ΚΥ αυτοκί- 
ντο. 

γ) Βεβαίωση του Προϊσταμένου για τη διάθεση ή όχι οικήματος ή οικιακού 
κλπ. από την Υπηρεσία για τη διαμονή του υπαλλήλου, καθώς και για τις ημέ¬ 
ρες που ο υπάλληλος εργάστηκε στον τόπο παροχής εργασίας. 

δ) Κάθε άλλο κατά περίπτωση δικαιολογητικό που κρίνεται απαραίτητο από 
την εκκαθαρϊζουσα Υπηρεσία για τη θεμελίωση του δικαιώματος του υπαλλή¬ 
λου. 

8. Η ανωτέρω αποζημίωση δίνεται για τα έξοδα στα οποία υποβάλλονται οι 
υπάλληλοι της κατηγορίας αυτής και επομένως δεν υπόκειται σε καμμιά κρά¬ 
τηση. 

9. Η παρούσα δεν περιλαμβάνει τους Δασοπυροσβέστες και τους οδηγούς 
Πυροσβεστικών οχημάτων, γιατί δεν έχουν συσταθεί οι προβλεπόμενοι από το 
Ν. 998/79 Δασοπυροσβεστικοί Σταθμοί. 

10. Καταργείται η αριθ. 2022015/2586/0022/26.3.90 Κ.Υ.Α. (ΦΕΚ 
245/Β'/6.4.90); 

Η απόφαση αυτή να δημοσιευθεί στην Εφημερίδα της Κυβερνήσεως η δε 
ισχύς της θα αρχίζει από την ημερομηνία δημοσίευσής της. 

Αθήνα, 5 Αυγούστου 1991 
ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΓΕΩΡΓΙΑΣ 

ΠΑΙΜ. ΔΕΛΗΜΗΤΣΟΣ ΜΙΧ. ΠΑΠΑΚΩΝΣΤΑΝΤΙΝΟΥ 

Αριθ. 2045355/3992/0022 (4) 

Καθορισμός αποζημίωσης του ασχολουμένου γιατρού στην κεντρική επιτροπή 
ειδικών μαθημάτων. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ, ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 2 του Π.Δ. 233/88 «Γενικές εξετάσεις ειδικών μαθημάτων» 
ΦΕΚ 31/Α'. 

2. Την ϊ. 1140/1051173/1390/0001/90 (ΦΕΚ 420/Β/10.7.90) 
απόφαση του Πρωθυπουργού και του Υπουργού Οικονομικών, αποφασί¬ 
ζουμε: 

Συμπληρώνουμε την αριθμ. 2033220/2897/0022/14.6.1991 κοινή 
υπουργική απόφαση και ορίζουμε ότι στο γιατρό που συμμετέχει στην κεντρική 
επιτροπή ειδικών μαθημάτων κατά την εξέταση των φυσικώς αδύνατων θα κα¬ 
ταβληθεί αποζημίωση πενήντα χιλ. (50.000) δρχ. 

Κατά τα άλλα ισχύουν τα οριζόμενα στην παραπάνω απόφαση. 

Η ισχύς της απόφασης αυτής αρχίζει από 1ης Ιανουάριου 1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Αυγούστου 1991 
ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΑΝ. ΔΕΛΗΜΗΤΣΟΣ Γ. ΣΟΥΦΑΙΑΣ 

- +- 

Αριθ. 321790 (5) 

Απαγόρευση εισαγωγής ζωντανών μηρυκαστικών και χοίρων, κρεάτων αυτών 
και προϊόντων τους που προέρχονται από την Βουλγαρία λόγω αφθώδους 
πυρετού. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

α) Τις διατάξεις του άρθρου 1 παρ. 5 του Ν. 829/78 «περί καταπολεμήσεως 
της εχινοκοκκιάσεως - υδατιδώσεως, της λύσσης και των λοιπών ζωοανθρω¬ 
πονόσων». 

β) Τις διατάξεις του άρθρου 27 παρ. 1 του Π.Δ. 125/1986 (Α' 43). 
γ) Τις διατάξεις των άρθρων 19 και 20 του Π.Δ. 599/1985 (Α' 213)., 
δ) Τις διατάξεις του Π.Δ. 1124/1981, όπως τροποποιήθηκε από το Π.Δ. 
485/1985. 

ε) Το με αριθμό 762/1.8.91 ΤΕΕΕΧ των Κτηνιατρικών Υπηρεσιών της 
Βουλγαρίας. 

στ) Το με αριθμό 4694/Η8/1.8.91 ΤΕΕΕΧ του Διεθνού Γραφείρυ Επιζωο- 
τιών. 

ζ) Την ανάγκη προστασίας της Κτηνοτροφίας της χώρας από τον αφθώδη 
πυρετό. 

η) Την υπ’ αρ. Υ1082/90 απόφαση του Πρωθυπουργού αποφασίζουμε: 

1. Απαγορεύουμε από Κτηνιατρικής υγειονομικής πλευράς την εισαγωγή 
στη χώρα μιας των κατωτέρω ζώων και προϊόντων που προέρχονται από τη 
Βουλγαρία. 

α) Ζωντανών μηρυκαστικών και χοιροειδών. 

β) Νωπών και κατεψυγμένων κρεάτων μηρυκαστικών και χοιροειδών. 
γ) Προϊόντων με βάση το κρέας των παραπάνω ειδών ζώων εκτός αυτών που 
έχουν υποστεί την επεξεργασία που προβλέπεται στο άρθρο 4 του Π.Δ. 485/ 
1985. 

δ) Λοιπών εδωδίμων και μη εδωδίμων ζωικών προϊόντων των ανωτέρω ει¬ 
δών. 

ε) Ζωοτροφών και ειδών χορτονομής. 

2. Η απόφασή μας αυτή ισχύει από ώρας 00.01 της 3 Αυγούστου 1991. 

3. Φορτία με ζώα ή προϊόντα της παρ. 2 για τα οποία προκύπτει ότι βρίσκο¬ 
νται καθ’ οδόν κατά την έκδοση της παρούσας απόφασης και μέχρι 24.00 ώρας 
της 4ης Αυγούστου 1991 θα αντιμετωπισθούν κατά την κρίση των κτηνιατρι¬ 
κών υπηρεσιών. 

4. Οι Δ/νσεις Κτηνιατρικής, των παραμεθορίων περιοχών καθώς και αυτών 
στις οποίες έχουν πραγματοποιηθεί εισαγωγές ζωντανών ζώων από τη Βουλα- 
γαρία κατά το τελευταίο διάστημα των 20 ημερών, παρακαλούνται να ειδοποιή¬ 
σουν τα Αγροτικά Κτηνιατρεία περιοχής δικαιοδοσίας τους για επιζωοτολογική 
διερεύνηση και ένταση των ελέγχων. 

5. Η παρούσα απόφαση να δημοσιευθεί στην Εφημερίδα της Κυβερνήσεως. 

Αθήνα, 2 Αυγούστου 1991 
Ο ΑΝΑΠΛΗΡΩΤΗΣ ΥΠΟΥΡΓΟΣ 

Ν. ΧΑΤΖΗΝΙΚΟΛΑΟΥ 


Αριθ. Α4/2557 (6) 

Προσαρμογή της Ελληνικής Νομοθεσίας προς τις διατάξεις της Οδηγίας 
90/658/Ε.Ο.Κ. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α) Του Νόμου 1572/1985 «Κύρωση Συνθήκης για την προσχώρηση του 
Βασιλείου της Ισπανίας και της Πορτογαλικής Δημοκρατίας στην Ευρωπαϊκή 
Οικονομική Κοινότητα κ.λπ.» (ΦΕΚ 193/18.11.1985). 

β) Του άρθρου 1 παράγραφοι 1 και 3 του Νόμου 1338/1983 «Εφαρμογή 
του Κοινοτικού Δικαίου» (ΦΕΚ 34/17.3.83), όπως τροποποιήθηκε από το άρ¬ 
θρο 6 του Νόμου 1440/1984 «Συμμετοχή της Ελλάδας στο Κεφάλαιο, στα 
αποθεματικά και προβλέψεις της Ευρωπαϊκής Τράπεζας Επενδύσεων κ.λπ.» 
(ΦΕΚ Α 70/21.5.1984), καθώς και από το άρθρο 7 του Νόμου 1775/88 
«Εταιρείες επιχειρηματικού κεφαλαίου και άλλες διατάξεις» (ΦΕΚ 101/Α/ 
24.5.88). 

γ) Της παραγρ. 5 του άρθρου 4 του Νόμου 1579/85 «Ρυθμίσεις για την 
εφαρμογή και ανάπτυξη του Εθνικού Συστήματος Υγείας και άλλες διατάξεις» 
(ΦΕΚ 217/23.12.1985). 

δ) Της με αριθ. Υ. 1059/3.5.90 (ΦΕΚ Β' 295/90) απόφασης Πρωθυπουρ¬ 
γού. 

ε) Την υπ’ αρ. Υ1201/90 απόφαση του Πρωθυπουργού όπως συμπληρώ¬ 
θηκε με την Υ1250/91, αποφασίζουμε: 

Άρθρο 1 

Σκοπός της παρούσας είναι η προσαρμογή της Ελληνικής Νομοθεσίας προς 
την οδηγία του Συμβουλίου των Ευρωπαϊκών Κοινοτήτων αριθ. 90/658/ 
Ε.Ο.Κ. «περί προσαρμογής ορισμένων οδηγιών σχετικών με την αμοιβαία ανα¬ 
γνώριση των διπλωμάτων ενόψει της γερμανικής ενοποίησης» της 4ης Δεκεμ¬ 
βρίου 1990 [Επίσημη Εφημερίδα των Ευρωπαϊκών Κοινοτήτων αριθ. 
(353/73 και 353/75 της 17.12.90)]. 

Άρθρο 2 

1. Το σημείο (2) του στοιχείου α) «στη Γερμανία», της παρ. 2 του άρθρου 5 
του Π. Δ/γματος 84/86 «Άσκηση του δικαιώματος εγκαταστάσεως και της 
ελεύθερης παροχής υπηρεσιών από ιατρούς, υπηκόους κρατών - μελών των Ευ¬ 
ρωπαϊκών Κοινοτήτων...», όπως τροποποιήθηκε από την με αριθ. Α4/ 
1665/90 Κοινή Υπουργική Απόφαση, αντικαθίσταται και έχει πλέον ως εξής: 

(2) Διπλώματα, πιστοποιητικά και άλλοι τίτλοι ιατρών που πιστοποιούν εκ¬ 
παίδευση που αποκτήθηκε στο έδαφος της πρώην Λαοκρατικής Δημοκρατίας 
της Γερμανίας και δεν ανταποκρίνονται στο σύνολο των ελάχιστων απαιτήσεων 
κατάρτισης, οι οποίες προβλέπονται στο άρθρο 6 του Π. Δ/γματος 84/86, ανα¬ 
γνωρίζονται ως επαρκή στην Ελλάδα, εφόσον συνοδεύονται από βεβαίωση που 
πιστοποιεί: 

α) Εκπαίδευση που άρχισε πριν από τη γερμανική ενοποίηση. 

β) Δικαίωμα άσκησης των δραστηριοτήτων ιατρού στο σύνολο του εδάφους 
της Γ ερμανίας με ίδιους όρους που ισχύουν για τους τίτλους που χορηγούνται 
από τις αρμόδιες γερμανικές αρχές και αναφέρονται στο άρθρο 5 παρ. 2 στοιχείο 
α), σημείο (1). 

γ) Ότι οι γιατροί αυτοί άσκησαν την ιατρική πραγματικά και νόμιμα επί τρία 
τουλάχιστον συνεχή χρόνια, κατά τη διάρκεια των πέντε προηγουμένων από της 
χορηγήσεως της βεβαίωσης χρόνων. 

Άρθρο 3 

Στο άρθρο 12 του Π. Δ/γματος 84/86 προστίθεται παράγραφος (4). 

4. Διπλώματα, πιστοποιητικά και άλλοι τίτλοι ιατρικής ειδικότητας που πι¬ 
στοποιούν εκπαίδευση που αποκτήθηκε στο έδαφος της πρώην Λαοκρατικής 
Δημοκρατίας της Γερμανίας και δεν ανταποκρίνονται στο σύνολο των ελάχι¬ 
στων απαιτήσεων κατάρτισης, οι οποίες προβλέπονται από το άρθρο 6 του Π. 
Δ/γματος 84/86, αναγνωρίζονται ως επαρκή στην Ελλάδα, εφόσον συνοδεύο¬ 
νται από βεβαίωση των Αρμοδίων Αρχών που πιστοποιεί: 

1. Εκπαίδευση που άρχισε πριν από την εκπνοή της προθεσμίας που προβλέ- 
πεται στο άρθρο 9 παρ. 1 δεύτερο εδάφιο της οδηγίας 75/363/Ε.Ο.Κ. 

2. Δικαίωμα άσκησης, με την ιδιότητα του ειδικευμένου ιατρού, στο σύνολο 
του εδάφους της Γ ερμανίας με τους ίδιους όρους που ισχύουν για τους τίτλους 
που έχουν χορηγηθεί από τις αρμόδιες γερμανικές αρχές και αναφέρονται στο 
άρθρο 8 του Π. Δ/γματος 84/86 όπως τροποποιήθηε με την με αριθ. Α4/ 
1665/90 Κοινή Υπουργική Απόφαση. 

3. Ότι οι γιατροί άσκησαν την ειδικότητα αυτή επί χρονικό διάστημα ίσο 
προς το διπλάσιο της διαφοράς μεταξύ της διάρκειας της ειδικευμένης κατάρτι¬ 
σης που αποκτήθηκε στο γερμανικό έδαφος και της ελάχιστης διάρκειας κατάρ¬ 
τισης που αναφέρονται στο άρθρο 6 του Π. Δ/γματος 84/86. 

Άρθρο 4 

Στο άρθρο 5 στο στοιχείο α) «Στην Ομοσπονδιακή Δημοκρατία της Γερμα¬ 
νίας» του Π. Δ/γματος 98/86 «Άσκηση του δικαιώματος εγκαταστάσεως και 

της ελεύθερης παροχής υπηρεσιών από οδοντιάτρους υπηκόους κρατών - με¬ 
λών των Ευρωπαϊκών Κοινοτήτων,..», προστίθεται το σημείο (2). 

(2) Διπλώματα, πιστοποιητικά και άλλοι τίτλοι οδοντιάτρων που πιστοποιούν 
εκπαίδευση που αποκτήθηκε στο έδαφος της πρώην Λαοκρατικής Δημοκρατίας 
της Γερμανίας και δεν ανταποκρίνονται στο σύνολο των ελάχιστων απαιτήσεων 
κατάρτισης που προβλέπονται στο άρθρο 5 του Π. Δ/γματος 98/86, αναγνω¬ 
ρίζονται ως επαρκή στην Ελλάδα, εφόσον συνοδεύονται από βεβαίωση που πι¬ 
στοποιούν: 

α) Εκπαίδευση που άρχισε πριν από τη γερμανική ενοποίηση. 

β) Δικαίωμα άσκησης των δραστηριοτήτων οδοντιάτρου, στο σύνολο του εδά¬ 
φους της Γερμανίας, με τους ίδιους όρους που ισχύουν για τους τίτλους που χο¬ 
ρηγούνται από τις αρμόδιες γερμανικές αρχές και που αναφέρονται στο άρθρο 5 
του Π. Δ/τος 98/86, στοιχείο α'. 

γ) Ότι οι γιατροί αυτοί άσκησαν πραγματικά και νόμιμα επί τρία τουλάχι¬ 
στον συνεχή έτη κατά τη διάρκεια των πέντε προηγουμένων από της χορηγή- 
σεως της βεβαίωσης χρόνων. 

Άρθρο 5 

Στο άρθρο 4 της με αριθ. Α4/1777/4.4.90 Κοινής Υπουργικής Απόφασης 
«Τροποποίηση και συμπλήρωση του Π. Δ/γματος 98/86», προστίθεται παρά¬ 
γραφος (5). 

5. Διπλώματα, πιστοποιητικά και άλλοι τίτλοι οδοντιάτρων ειδικευμένων 
στην Ορθοδοντική που πιστοποιούν εκπαίδευση που αποκτήθηκε στο έδαφος της 
πρώην Λαοκρατικής Δημοκρατίας της Γερμανίας και δεν ανταποκρίνονται στο 
σύνολο των ελάχιστων απαιτήσεων κατάρτισης, οι οποίες προβλέπονται στα άρ¬ 
θρα 2 και 3 της με αριθ. Α4/1777/4.4.90 Κοινής Υπουργικής Απόφασης, 
αναγνωρίζονται ως επαρκή στην Ελλάδα, εφόσον, συνοδεύονται από βεβαίωση 
που πιστοποιούν: 

α) Εκπαίδευση που,άρχισε πριν από τη γερμανική ενοποίηση. 

β) Δικαίωμα άσκησης, υπό την ιδιότητα του ειδικευμένου οδοντιάτρου στην 
Ορθοδοντική, της εν λόγω δραστηριότητας στο σύνολο του εδάφους της Γερμα¬ 
νίας με τους ίδιους όρους που ισχύουν για τους τίτλους που έχουν χορηγηθεί από 
τις αρμόδιες γερμανικές αρχές που αναφέρονται στα 2 και 3 της με αριθ. Α4/ 
1777/4.4.90 Κοινής Υπουργικής Απόφασης. 

γ) Άσκηση της ειδικότητας αυτής επί χρονικό διάστημα ίσο προς το διπλάσιο 
της διαφοράς μεταξύ της διάρκειας ειδίκευσης που αποκτήθηκε στο γερμανικό 
έδαφος και της αναφερόμενης στην εν λόγω απόφαση ελάχιστης διάρκειας εκ¬ 
παίδευσης. 

Άρθρο 6 

Στο άρθρο 8 της με αριθ. Α4/5226/6.11.87 Κοινής Υπουργικής Απόφα¬ 
σης «Άσκηση του δικαιώματος παροχής μισθωτών υπηρεσιών από φαρμακο¬ 
ποιούς υπηκόους των κρατών - μελών των Ευρωπαϊκών Κοινοτήτων...» προ¬ 
στίθεται παράγραφος (2). 

2. Διπλώματα, πιστοποιητικά και άλλοι Πανεπιστημιακοί ή ισοδύναμοι τί¬ 
τλοι φαρμακευτικής υπηκόων κρατών - μελών των Ευρωπαϊκών Κοινοτήτων 
και ανταποκρίνονται στο σύνολο των ελάχιστων απαιτήσεων κατάρτισης που 
προβλέπονται στο άρθρο' 11 της με αριθ. Α4/5226/6.11.87 Κοινής Υπουργι¬ 
κής Απόφασης, τα οποία όμως δεν ανταποκρίνονται στις ονομασίες που παρατί¬ 
θενται στο άρθρο 5, εξομοιούνται με τα διπλώματα που εμφαίνονται στο άρθρο 
αυτό, εφόσον, συνοδεύονται από βεβαίωση που πιστοποιεί εκπαίδευση σύμφωνη 
με τις διατάξεις του άρθρου 11 της παρούσας απόφασης και εξομοιώνονται από 
το κράτος - μέλος που τα έχει χορηγήσει με τα διπλώματα των οποίων οι ονομα¬ 
σίες παρατίθενται στο άρθρο 5 της παρούσας απόφασης. 

Άρθρο 7 

1. Το σημείο (2) του στοιχείου γ) «στην Ομοσπονδιακή Δημοκρατία της Γερ¬ 
μανίας» της παρ. 2 του άρθρου 5 της με αριθ. Α4/5226/6.11.87 Κοινής 
Υπουργικής Απόφασης αντικαθίσταται και έχει πλέον ως εξής: 

2) Διπλώματα, πιστοποιητικά και άλλοι πανεπιστημιακοί ή ισοδύναμοι τίτλοι 
φαρμακευτικής που χορηγούνται στους υπηκόους των κρατών - μελών στο έδα¬ 
φος της πρώην Λαοκρατικής Δημοκρατίας της Γερμανίας και δεν ανταποκρίνο- 
νται στο σύπνολο των ελάχιστων απαιτήσεων κατάρτισης που προβλέπονται στο 
άρθρο 11 της παρούσας απόφασης εξομοιώνονται προς τα διπλώματα τα οποία 
ανταποκρίνονται στις απαιτήσεις αυτές, εφόσον, πιστοποιούν: 

α) Εκπαίδευση που άρχισε πριν από τη γερμανική ενοποίηση. 

β) Δικαίωμα άσκησης των δραστηριοτήτων φαρμακοποιού στο σύνολο του 
εδάφους της Γερμανίας, με τους ίδιους όρους που ισχύουν για τον τίτλο που χο¬ 
ρηγείται από τις αρμόδιες γερμανικές αρχές και αναφέρεται στο άρθρο 5 στοι- 
χείο γ. 

γ) Ότι οι φαρμακοποιοί αυτοί άσκησαν πραγματικά και νόμιμα στη Γερμανία 
επί τρία τουλάχιστον συνεχή έτη κατά τη διάρκεια των πέντε ετών που προηγού¬ 
νται της έκδοσης της βεβαίωσης, μια από τις δραστηριότητες που αναφέρονται 
στο άρθρο 1 παρ. 2 της οδηγίας 85/432/ΕΟΚ, εφόσον, η δραστηριότητα αυτή 
αποτελεί αντικείμενο ρυθμίσεων στο εν λόγω κράτος. 

Άρθρο 8 

Στο στοιχείο α) «στην Ομοσπονδιακή Δημοκρατία της Γερμανίας» του Π. Δ/ 


γματος 40/86 «Άσκηση του δικαιώματος εγκαταστάσεως και της ελεύθερης 
παροχής υπηρεσιών από νοσοκόμους υπεύθυνους...» η δεύτερη περίπτωση αντι¬ 
καθίσταται και έχει πλέον ως εξής: 

- Διπλώματα, πιστοποιητικά και άλλοι τίτλοι νοσοκόμου υπεύθυνου για γε¬ 
νική περίθαλψη που πιστοποιούν κατάρτιση που αποκτήθηκε στο έδαφος της 
πρώην Λαοκρατικής Δημοκρατίας της Γερμανίας και που δεν ανταποκρίνονται 
στο σύνολο των ελάχιστων απαιτήσεων κατάρτισης που προβλέπονται στο άρ¬ 
θρο 6 του Π. Δ/τος 40/86, αναγνωρίζονται ως επαρκή στην Ελλάδα, εφόσον, 
συνοδεύονται από βεβαίωση των Αρμοδίων Αρχών που πιστοποιούν: 

α) Εκπαίδευση που άρχισε πριν από τη γερμανική ενοποίηση. 

β) Δικαίωμα άσκησης των δραστηριοτήτων νοσοκόμου υπεύθυνου για γενική 
περίθαλψη στο σύνολο του εδάφους της Γερμανίας με τους ίδιους όρους που 
ισχύουν για τους τίτλους που χορηγούνται από τις αρμόδιες γερμανικές αρχές 
και που αναφέρονται στο άρθρο 5 παράγραφο (2) στοιχείο α). 

γ) Ότι επιδόθηκαν πραγματικά και νόμιμα στις δραστηριότητες νοσοκόμου 
υπεύθυνου για γενική περίθαλψη στη Γ ερμανία τουλάχιστον επί μια τριετία κατά 
τη διάρκεια των πέντε ετών που προηγούνται της έκδοσης της βεβαίωσης. Στις 
εν λόγω δραστηριότητες πρέπει να έχει περιληφθεί η πλήρης ευθύνη για τον προ¬ 
γραμματισμό, την οργάνωση και την παροχή νοσηλευτικής περίθαλψης στον 
ασθενή 

Άρθρο 9 

Η δεύτερη περίπτωση του στοιχείου: α) «στην Ομοσπονδιακή Δημοκρατία 
της Γερμανίας» της παρ. 2 του άρθρου 5 του Π.Δ. 97/86 «άσκηση του δικαιώ¬ 
ματος εγκαταστάσεως και της ελεύθερης παροχής υπηρεσιών από Μαίες ή 
Μαιευτές υπηκόους των κρατών-μελών...» αντικαθίσταται και έχει πλέον ως 
εξής: 

-Διπλώματα, πιστοποιητικά και άλλοι τίτλοι μαίας, που πιστοποιούν κατάρ¬ 
τιση που αποκτήθηκε στο έδαφος της πρώην Λαοκρατικής Δημοκρατίας της 
Γερμανίας και δεν ανταποκρίνονται στο σύνολο των ελάχιστων απαιτήσεων κα¬ 
τάρτισης, που προβλέπονται στο άρθρο 6 του Π.Δ. 97/86, αναγνωρίζονται ως 
επαρκή στην Ελλάδα, εφόσον συνοδεύονται από βεβαίωση που πιστοποιεί: 

α) Εκπαίδευση που άρχισε πριν από τη γερμανική ενοποίηση. 

β) Δικαίωμα άσκησης των δραστηριοτήτων μαίας σε όλο το έδαφος της Γερ¬ 
μανίας, με τους ίδιους όρους που ισχύουν για τους τίτλους που χορηγούνται από 
τις αρμόδιες γερμανικές αρχές και που αναφέρονται στο άρθρο 5 παράγραφος 2 
στοιχείο α'. 

γ) Ότι επιδόθηκαν πραγματικά και νόμιμα στις εν λόγω δραστηριότητες, στη 
Γερμανία, τουλάχιστον επί μία τριετία κατά τη διάρκεια των πέντε ετών που 
προηγούνται της έκδοσης της βεβαίωσης. 

-Στην περίπτωση των υπηκόων των κρατών-μελών των οποίων τα διπλώ¬ 
ματα, πιστοποιητικά και άλλοι τίτλοι μαίας πιστοποιούν κατάρτιση που αποκτή¬ 
θηκε στο έδαφος της πρώην Λαοκρατικής Δημοκρατίας της Γ ερμανίας και που 
ανταποκρίνονται στο σύνολο των ελάχιστων απαιτήσεων κατάρτισης, που προ- 
βλέπονται στο άρθρο 1 της οδηγίας 80/155/ΕΟΚ, η οποία όμως βάσει των 
διατάξεων του άρθρου 2 δεν αναγνωρίζεται υποχρεωτικά, παρά μόνον εάν συ¬ 
μπληρώνεται από την επαγγελματική εξάσκηση, που αναφέρονται στο άρθρο 4, 
τα άλλα κράτη-μέλη, εκτός της Ομοσπονδιακής Δημοκρατίας της Γερμανίας, 
αναγνωρίζουν ως επαρκή απόδειξη τα προαναφερθέντα διπλώματα, πιστοποιη¬ 
τικά και άλλους τίτλους, εφόσον: 

-πιστοποιούν κατάρτιση που άρχισε πριν από τη γερμανική ενοποίηση, και 

-συνοδεύονται από βεβαίωση που πιστοποιεί ότι οι εν λόγω υπήκοοι επιδόθη- 
καν πραγματικά και νόμιμα στις εν λόγω δραστηριότητες στη Γερμανία τουλά¬ 
χιστον επί μία διετία κατά τη διάρκεια των πέντε ετών που προηγούνται της έκ¬ 
δοσης της βεβαίωσης. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 30 Ιουλίου 1991 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 

ΥΓΕΙΑΣ. ΠΡΟΝΟΙΑΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΧΡΙΣΤΟΔΟΥΛΟΥ Γ. ΣΟΥΡΛΑΣ 

-*- 

Αρ ιθ. Α3α 6718/Φ.6 (7) 

Παράταση προθεσμίας που προβλέπεται από τις διατάξεις της παρ. 2 του άρ¬ 
θρου 37 του Ν. 1387/83. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 1) τις διατάξεις της παρ. 3 του άρθρου 57 του Ν. 1539/85 
«ένταξη επανατριζομένων πολιτικών προσφύγων στους ασφαλιστικούς οργανι¬ 
σμούς και άλλες διατάξεις» (Α' 64), 2) την με αρ. Υ/1059/3.5.1990 απόφαση 
Πρωθυπουργού «Καθορισμός αρμοδιοτήτων του Αναπληρωτή Υπουργού 
Υγείας Πρόνοιας και Κοινωνικών Ασφαλίσεων Γεωργίου Σούρλα (Β' 285) και 
3) την με αρ. 15/24.5.1991 απόφαση του Δ.Σ. του Νομαρχιακού Γενικού Νο- 

σοχομείου Σύρου «Βαρδάχειο και Πρώιο», αποφασίζουμε: 

Εγκρίνεται η παράταση της παραμονής του εκτός Ε.Σ.Υ. καρδιολόγου για¬ 
τρού Α. Γενναδίου που υπηρετεί στο Νομ. Γεν. Νοσ. Σύρου Βαρδάκειο και 
Πρώιο σε θέση που καταργήθηχε απ’ τις διατάξεις της παρ. 1 του άρθρου 37 
του Ν. 1397/83 από 1.5.91 μέχρι 31.10.91. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Ιουνίου 1991 

Ο ΑΝΑΠΛ. ΥΠΟΥΡΓΟΣ 

Γ. ΣΟΥΡΛΑΣ 

-♦- 

Αριθ. Α3β/οίχ./8489 (8) 

Παράταση προθεσμίας που προβλέπεται απ’τις διατάξεις της παρ. 2 του άρθρου 
37 του Ν. 1397/83. 

Ο ΑΝΑΠΛ. ΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 57 του Ν. 1539/85 «Ένταξη επανα- 
ναπατριζομένων πολιτικών προσφύγων στους ασφαλιστικούς οργανισμούς και 
άλλες διατάξεις» (α' 64). 

2. Την με αρ. Υ.1059/3.5.1990 απόφαση Πρωθυπουργού «Καθορισμός 
αρμοδιοτήτων του Αναπληρωτή Υπουργού Υγείας, Πρόνοιας και Κοινωνικών 
Ασφαλίσεων Γεωργίου Σούρλα» (Β’ 295) και 

3. α) Τη με αρ. 11/21.5.91 απόφαση του Διοικητικού Συμβουλίου του 
Γεν. Νομ. Νοσοκομείου Γρεβενών, β) την με αρ. 18/23.5.1991 απόφαση του 
Διοικητικού Συμβουλίου του Περ. Γεν. Νοσοκομείου Αθηνών «ΑΛΕΞΑΝΔΡΑ», 
γ) την με αρ. 8/28.5.1991 απόφαση του Διοικητικού Συμβουλίου του Γεν. 
Νομ. Νοσ. Κεφαλληνίας, δ) την με αρ. 10/31.5.1991 απόφαση του Διοικητι¬ 
κού Συμβουλίου του Γεν. Νομ. Νοσ. Πύργου «ΜΑΝΩΛΟΠΟΥΛΕΙΟ», ε) την με 
αρ. 164/29.5.1991 απόφαση του Διοικητικού Συμβουλίου του Γεν. Νομ. Νοσ. 
Ξάνθης και στ) την με αρ. 10/31.5.1991 απόφαση του Διοικητικού Συμβου¬ 
λίου του Ψυχιατρικού Νοσοκομείου Τριπόλεως, αποφασίζουμε: 

Εγκρίνεται η παράταση της παραμονής των παρακάτω εκτός Ε.Σ.Υ. για¬ 
τρών που υπηρετούν σε θέσεις που καταργήθηκαν από τις διατάξεις της παρ. 1 
του άρθρου 37 του Ν. 1397/83 μέχρι τις 30 Οκτωβρίου 1991. 

1. Χρήστου Λιόλιου, που υπηρετεί στο Καρδιολογικό τμήμα του Γεν. Νομ. 
Νοσ. Γρεβενών. 

2. Μαρίας Μαρινάκη, που υπηρετεί στο Ακτινοθεραπευτικό τμήμα του Περ. 
Γεν. Νοσ. Αθηνών «ΑΛΕΞΑΝΔΡΑ». 

3. Κων/νου Μοσχονά και Κων/νου Αναλυτή, που υπηρετούν στο Γεν. Νομ. 
Νοσ. Κεφαλληνίας. 

4. Ν. Θεοχαρίδη που υπηρετεί στο Σταθμό Αιμοδοσίας του Γεν. Νομ. Νοσ. 
Πύργου «ΜΑΝΩΛΟΠΟΥΛΕΙΟ». 

5. Ιωάννη Δαλακούρα που υπηρετεί στο χειρουργικό τμήμα του Γεν. Νομ. 
Νοσ. Ξάνθης και 

6. Αθανασίου Παπαβασιλείου που υπηρετεί το Ψυχιατρικό Νοσοκομείο Τρί¬ 
πολης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Ιουλίου 1991 

Ο ΑΝΑΠΛ. ΥΠΟΥΡΓΟΣ 

Γ. ΣΟΥΡΛΑΣ 

- ♦- 

Αριθ. 82266/4521 (9) 

Συγκρότηση του Διοικητικού Συμβουλίου του Οργανισμού Κτηματολογίου και 
Χαρτογραφήσεων Ελλάδος (ΟΚΧΕ). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 21 του Ν. 1957/1991 «Διαρρυθμίσεις στον 
ενιαίο ειδικό φόρο κατανάλωσης των πετρελαιοειδών προϊόντων και άλλες δια¬ 
τάξεις» (ΦΕΚ 114/Α791). 

2. Τις διατάξεις του Ν. 1647/1986 «Οργανισμός Κτηματολογίου και Χαρ¬ 
τογραφήσεων Ελλάδας και άλλες σχετικές διατάξεις» (ΦΕΚ 141 Α'/1986) και 
ειδικότερα των παραγρ. 1 και 2 του άρθρου 2 αυτού, αποφασίζουμε: 

Συγκροτείται το Διρικητικό Συμβούλιο του Οργανισμού Κτηματολογίου και 
Χαρτογραφήσεων Ελλάδος (ΟΚΧΕ) ως ακολούθως: 

1. Γεωργακόπουλος Κων/νος του Γεωργίου, Πολ. Μηχανικός, Πρόεδρος 
του Διοικητικού Συμβουλίου του ΟΚΧΕ. 

2. Βενετσιάνος Επαμεινώνδας - Παύλος του Νικολάου, Αρχιτέκτων Μηχα¬ 
νικός, Αντιπρόεδρος του Διοικητικού Συμβουλίου του ΟΚΧΕ. 

3. Ζεντέλης Παναγιώτης του Γεωργίου, Αγρονόμος Τοπογράφος Μηχανι¬ 
κός, Μέλος του Διοικητικού Συμβουλίου του ΟΚΧΕ, με αναπληρωτή τον Στα- 


θάπουλο Κων/νο του Γεωργίου Πολ. Μηχ/κό. 

4. Χρηστίδης Κων/νος του Χρήστου, Οικονομολόγος, Μέλος του Διοικητι¬ 
κού Συμβουλίου του ΟΚΧΕ, με αναπληρωτή τον Βλαχόπουλο Σπυρίδωνα του 
Νικολάου, Οικονομολόγο - Οργ. Επιχειρήσεων. 

5. Παπασάββας Λεωνίδας του Γεωργίου, Δικηγόρος Μέλος του Διοικητικού 
Συμβουλίου του ΟΚΧΕ, με αναπληρωτή τον Γκίνη Ανδρέα του θεοδώρου. Οι¬ 
κονομολόγο Νομικό. 

6. Αναστασάτος Διονύσιος του Γεωργίου, Καθηγητής Μαθηματικών, Μέλος 
του Διοικητικού Συμβουλίου του ΟΚΧΕ, με αναπληρωτή τον Γκατζόρλια 
Κων/ο του Ανδρέα, Μηχ/γο - Ηλεκτρολόγο. 

7. Κατσιέρης Δημήτριος του Ιωάννου, Αγρονόμος Τοπογράφος Μηχανικός, 

Μέλος του Διοικητικού Συμβουλίου του ΟΚΧΕ, με αναπληρωτή τον Αρβανίτη 
Νικόλαο του Θεοδώρού, Οικονομολόγο. , 

Γραμματέας του Διοικητικού Συμβουλίου του ΟΚΧΕ ορίζεται η Πήττα Αρι- 
στέα του Παναγιώτη, Υπάλληλος του κλάδου Τ.Ε. 

Η διάρκεια της θητείας του Διοικητικού Συμβουλίου είναι τρϊετής. 

Η υπ’ αριθ. οικ. 52826/616/27.3.91 απόφαση του Υπουγείου ΠΕ.- 
ΧΩ.Δ.Ε. καταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Αυγούστου 1991 
Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 

-φ- 

Αριθ. 30994/688 (10) 

Έγκριση τροποποιμένου καταστατικού του Αστικού και Παραθεριστικού Οικο¬ 
δομικού - Συν/σμού «Η ΘΕΟΜΗΤΩΡ» ΣΠΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

1. Την με αριθ. οικ. 85204/2589/90 απόφαση του Υπουργού ΠΕ. 
ΧΩΔΕ για «Μεταβίβαση αρμοδιοτήτων του Αναπληρωτή Υπουργού ΠΕ. 
ΧΩ.Δ.Ε. στο Γενικό Γραμματέα, στους Γεν. Δ/ντές και στους Προϊσταμένους 
Δ/νσεων και Τμημάτων του Υπουργείου ΠΕ.ΧΩ.Δ.Ε.». 

2. Το Ν.1337/83 (ΦΕΚ 33Α/14.3.83) «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» και ειδικώτερα το άρθρο 
42.· 

3. Το Π.Δ. 93/1987 (ΦΕΚ 52Α/16.4.87) «Αναμόρφωση και ενοποίηση 
της νομοθεσίας για τους Οικοδομικούς Συνεταιρισμούς, τρόπος οργάνωσης, 
διοίκησης και λειτουργίας αυτών και πολεοδόμηση εκτάσεων Οικοδομικών Συ¬ 
νεταιρισμών». 

4. Τα από 21.7.88, 6.4.88, 22.10.90 έγγραφα του Οικοδομικού Συνεται¬ 
ρισμού (αριθ. πρωτ. ΥΠΕΧΩΔΕ 56635/1281, 30415/652, 72163/877 με 
το οποίο υποβλήθηκε τροποποιημένο το καταστατικό του Αστικού και παραθερι- 
στικού Οικοδομικού Συν/σμού «Η ΘΕΟΜΗΤΩΡ» ΣΥΝΠΕ, συνοδευόμενο από 
όλα τα προβλεπόμενα από τις διατάξεις του Π.Δ. 93/87 στοχεία, αποφασί¬ 
ζουμε: 

Εγκρίνουμε το καταστατικό του Οικοδομικού Συνεταιρισμού με την επωνυ¬ 
μία «Αστικός και Παραθεριστικός Οικοδομικός Συν/σμός «Η ΘΕΟΜΗΤΩΡ» 
ΣΥΝ ΠΕ, όπως διορθώθηκε από την Υπηρεσία, ο οποίος έχει: 

Εδρα Δήμος Αθηνών. 

Σκοπός Αστική και παραθεριστική Κατοικία. 

Αριθμό μελών 314 ήτοι 13 μέλη για τις αστικές εκτάσεις 307, μέλη για τις 
Παραθεριστικές εκτάσεις εκ των οποίων 6 μέλη είναι και για τις αστικές εκτά¬ 
σεις. Αριθμό μερίδων 444 ήτοι: 16 μερίδες για Αστική Κατοικία και 428 μερί¬ 
δες για παραθεριστική κατοικία. Μέγεθος της Αρχ. συν/κής μερίδας 500 
δρχ. Έκταση ευθύνης: μέχρι του ποσού της εταιρικής μερίδας. 

Αριθμό άρθρων του καταστατικού 45 και η έκταση επί της οποίας προτίθεται 
να εκπληρώσει το σκοπό του ο Συνεταιρισμός βρίσκεται στη γεωγραφική θέση 
α) Άνω Βριλήσια κοινότητας Γέρακα Αττικής, β) Πάτημα Γαρυτού Κοινότητας 
Γέρακα Αττικής, γ) Κοινότητα Φωκαία, δ) Κοινότητα Αναβύσσου του Νομού 
Αττικής. 

Με την απόφαση αυτή εγκρίνεται μόνο η προσαρμογή του καταστατικού του 
Συνεταιρισμού στις διατάξεις του Π.Δ. 93/87. 

Η καταλληλότητα ή μη’ για πολεοδόμηση της έκτασης αυτής θα προκόψει 
από τις προτάσεις των Γενικών Πολεοδομικών Σχεδίων, των Ζωνών Οικιστι¬ 
κού Ελέγχου ή των οποιονδήποτε σχεδίων ρύθμισης των χρήσεων γης των ευ¬ 
ρύτερων περιοχών, όπως προβλέπεται από την κείμενη πολεοδομική νομοθεσία, 
ή από την απόφαση Υπουργού Περιβάλλοντος Χωροταξίας και Δημοσίων Έρ¬ 
γων περί «Οικιστικής καταλληλότητας» όπως αυτή προβλέπεται στο άρθρο 17 
παρ. 2 του Π.ΣΔ. 93/87. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα. 13. Ιουνίου 1991 

Η Διευθύντρια 
Ε. ΜΑΤΡΑΚΙΔΗ 

-φ- 

Αριθ. 9893 (11) 

Ψήφιση ΟΕΤ Κοινότητας Μυρσίνης Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 

Έχοντας υπόψη: 

1. Τις διατάξεις του άρθρου 26 του Ν. 1832/89 «τροποποίηση και συμπλή¬ 
ρωση της νομοθεσίας για την τοπική αυτ/ση, την αποκέντρωση και άλλες δια¬ 
τάξεις». 

2. Τις διατάξεις των άρθρων 1, 2, 3 και 4 του Ν. 1586/86 «Βαθμολογική 
διάρθρωση των θέσεων του Δημοσίου, Νομικών Προσώπων Δημ. Δικαίου και 
των ΟΤΑ και άλλες διατάξεις». 

3. Τις διατάξεις του Π.Δ. 22/1990 «Μερική επέκταση διατάξεων που ισχύ¬ 
ουν για τους δημοσίους υπαλλήλους και τους υπαλλήλους των άλλων νομικών 
προσώπων δημοσίου δικαίου και στους υπαλλήλους ΟΤΑ». 

4. Την αρ. 53560/59/6.8.1986 γενική διαταγή του ΥΠ.ΕΣ με την οποία 
παρέχονται οδηγίες για την ψήφιση των ΟΕΥ τών Δήμων και Κοινοτήτων. 

5. Την αριθ. 35/1991 απόφαση του Κ.Σ. Μυρσίνης σχετικά με την ψήφιση 
του ΟΕΥ της Κοινότητας. 

6. Την αριθ. 17/3.7.1991 γνωμοδότηση του Υπηρεσιακού Συμβουλίου του 
άρθρ. 14 παρ. 9 του Ν. 1586/86 που περιλαμβάνεται στο 3/1991 πρακτικό 
του. 

7. Όλο το σχετικό φάκελλο, αποφασίζουμε: 1 

Εγκρίνουμε την αριθ. 35/1991 απόφαση του Κ.Σ. Μυρσίνης με την οποία 
ψηφίζεται ο ΟΕΥ της Κοινότητας όπως παρακάτω: 

Άρθρο 1 

Συγκρότηση Υπηρεσιών 

Η Υπηρεσία της Κοινότητας συγκροτείται από τη Διοικητική Υπηρεσία. 

Άρθρο 2 

Διάρθρωση - Διαβάθμιση θέσεων 

Οι θέσεις του προσωπικού της Κοινότητας διαρθρώνονται και διαβαθμίζονται 
ως εξής: 

1. ΜΟΝΙΜΟ ΠΡΟΣΩΠΙΚΟ: 

α. Μία (1) θέση Γραμματέα του Κλάδου ΔΕΙ με βαθμό Γ'. 

Άρθρο 3 

Προσόντα διορισμού καθήκοντα κ.λπ. 

Για το διορισμό, τα καθήκοντα, τους περιορισμούς, το χρόνο εργασίας, την 
αστική ευθύνη, τα δικαιώματα, άδειες, τις μεταβολές υπηρεσιακής κατάστασης, 
το προβάδισμα, τις ποινές, τη λύση της υπαλληλικής σχέσης, την ιατροφαρμα¬ 
κευτική και νοσοκομειακή περίθαλψη, τα έξοδα κηδείας των μονίμων υπαλλή¬ 
λων που προβλέπονται από τον οργανισμό ρυθμίζονται από τις δ/ξεις του 
1188/1981 και των διαταγμάτων που εκδίδονται σε εκτέλεση του Νόμου αυ¬ 
τού. 

Άρθρο 4 

Αρμοδιότητες και αντικείμενα της Διοικητικής Υπηρεσίας 

Στην αρμοδιότητα της διοικητικής υπηρεσίας ανήκουν (ενδεικτική απαρίθ- 
μιση ). 

ΓΡΑΜΜΑΤΕΑΣ ΚΟΙΝΟΤΗΤΑΣ 

α. Η μέριμνα για την τήρηση του βιβλίου επίπλων και σκευών και η διαφύ¬ 
λαξη αυτού. 

β. Η μέριμνα για την τήρηση και φύλαξη των προβλεπομένων από το Νόμο 
βιβλίων της Κοινότητας, των φακέλων του αρχείου και τη σφραγίδα της Κοινό¬ 
τητας. 

γ. Η παραβολή, αποσφράγιση, χαρακτηρισμός, πρωτοκόλληση, αρχειοθέ¬ 
τηση όλης της αλληλογραφίας της κοινότητας, πλην της απόρρητης, αφού 
προηγουμένως τεθεί υπόψη του προέδρου χωρίς καθυστέρηση και να γίνουν οι 
δέουσες ενέργειες. 

δ. Η τήρηση των πρακτικών των συνεδριάσεων του κοιν. συμβουλίου, η κα- 
ταχώρησή τους στο βιβλίο πρακτικών αυτού, η μέριμνα για την υπογραφή του 
και η έκδοση αντιγράφων. 

ε. Η κατάρτιση με τον πρόεδρο σχεδίου του προϋπολογισμού της κοινότητας, 
η σύνταξη και η συνυπογραφή με τον πρόεδρο της κοινότητας των βεβαιωτικών 
καταλόγων, επιβολής, βεβαιώσεως και εισπράξεως των εν γένει κοινοτικών 


εσόδων και η διεξαγωγή της εν γένει λογιστικής υπηρεσίας της κοινότητας. 

στ. Η ενημέρωση του προέδρου για την πορεία των οικονομικών της κοινότη¬ 
τας και η προσυπογραφή με τον πρόεδρο των χρηματικών ενταλμάτων της κοι¬ 
νότητας. 

ζ. Η υπογραφή όλων των σχεδίων των προς υπογραφή εγγράφων και όλων 
των πιστοποιητικών και πινάκων που προβλέπουν ισχύουσες δ/ξεις. 

η. Η επιμέλεια κατάρτισης του προγράμματος τέλεσης δημοσίων κοινοτικών 
εορτών και δεξιώσεων. 

θ. Η φροντίδα για τη λειτουργία των υπηρεσιών της Κοινότητας, ύδρευση, 
φωτισμού, άρδευση, γυμναστηρίου, ως και πάσης άλλης δημιουργηθεισομένης 
υπηρεσίας στο μέλλον. 

ι. Η τήρηση και φύλαξη των μητρώων, αρρένων, δημοτολογίων, ληξιαρχι¬ 
κών, βιβλίων. 

ια. Η διεξαγωγή κάθε υπηρεσίας που απορρέει από την ενάσκηση αρμοδιοτή¬ 
των, οι οποίες ανατίθενται στην Κοινότητα από Νόμους, Δ/τα κ.λπ. 

Άρθρο 5 

Αυτός ο Οργανισμός ισχύει από τη δημοσίευσή του στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

■' Άγιος Νικόλαος, 31 Ιουλίου 1991 

Ο Νομάρχης 

ΚΩΣΤΗΣ ΧΑΤΖΗΔΑΚΗΣ 

-♦- 

Αριθ. Τ .Τ. 9909 (12) 

Υπαγωγή προσωπικού Κοινότητας Μέσα Λασιθίου στις διατάξεις Α’ μέρους του 

Ν. 1188/81. 

Ο ΝΟΜΑΡΧΗΣ ΛΑΣΙΘΙΟΥ 

Με την αριθ. 9909/31.3.1991 απόφαση του Νομάρχη Λασιθίου, που εκδό- 
θηκε σύμφωνα με τις διατάξεις του άρθρου 3 του Ν. 1188/1981, όπως τροπο¬ 
ποιήθηκε με αυτές του άρθρου 30 του Π.Δ/ματος 37α/87 και ύστερα από την 
αριθ. 22/1991 απόφαση του Κ.Σ. Μέσα Λασιθίου και την αριθ. 16/1991 σύμ¬ 
φωνη γνώμη του Υπηρεσιακού Συμβουλίου του άρθρου 14 παράγραφος 9 του 
Ν. 1586/1986, υπάγεται το προσωπικό της Κοινότητας Μέσα Λασιθίου στις 
διατάξεις του Α’ μέρους του Ν. 1188/1981, επειδή συντρέχουν οι προϋποθέ¬ 
σεις που ορίζει ο Νόμος. 

Άγ. Νικόλαος, 31 Ιουλίου 1991 
Ο Νομάρχης 

ΚΩΣΤΗΣ ΧΑΤΖΗΔΑΚΗΣ 
-♦- 

Αριθ. 694 (13) 

Τροποποίηση του άρθρου 16 του ισχύοντος κανονισμού λειτουργίας Διοικήσεως 
και παροχών του ΚΑΦ Λιμένα Μυτιλήνης. 

Ο ΝΟΜΑΡΧΗΣ ΛΕΣΒΟΥ 
Έχοντες υπόψη τις διατάξεις: 

1. Του άρθρου 11 του κωδ. Νόμου 5167/32 «περί ρυθμίσεως των εις τους 
λιμένας φορτ/των εργασιών» όπως αυτός τροποποιήθηκε με το άρθρο 6 του ΝΔ 
1254/49 «περί τροποποιήσεως και συμπληρώσεως ενίων διατάξεων των περί 
φορτ/σεων νόμων». 

2. Του άρθου 3 παρ. β περίπτ. γγ του Π.Δ/τος 369/89 «Οργάνωση Υπηρε¬ 
σιών Εργασίας των Νομαρχιών». 

3. Το αριθμ. 54/25.2.91 έγγραφο της Δ.Ε. του ΚΑΦ Λιμένα Μυτιλήνης με 
το οποίο μας υποβλήθηκε αντίγραφο του αριθ. 3059/20.2.90 πρακτικό της 
Δ.Ε. με το οποίο προτείνεται η αναπροσαρμογή της εφάπαξ αποζημίωσης από 
το ΚΑΦ στους φορτ/τές που βγαίνουν από το επάγ-γελμα. 

4. Το αριθ. 13632/3.7.91 έγγραφο του Υπουργείου Εργασίας με το οποίο 
εγκρίνεται η αύξηση της εφάπαξ αποζημίωσης στο ύψος που ενέκρινε το Υπ. 
Εθνικής Οικονομίας με το αριθ. 18994/825/24.6.91, αποφασίζουμε: 

Εγκρίνουμε όπως η παρ. 2 του άρθρου 16 του ισχύοντος κανονισμού Λει- 
ειτουργίας Διοίκησης και παροχών του ΚΑΦ Λιμένα Μυτιλήνης αντικατασταθεί 
ως εξής: 

Άρθρο 16 παρ. 2. 

«Κατά τα ανωτέρω στους δικαιούχους της 1ης ασφαλιστικής κλάσης ποσό 
εφάπαξ αποζημίωσης κάτω από ομαλές οικονομικές συνθήκες ανάλογα με τα 
έτη συμμετοχής κάθε φορτ/τή στο ΚΑΦ ως ακολούθως: 

Για τους έχοντας ΙΟετή συμμετοχή στο ΚΑΦ Λιμένα Μυτιλήνης, για μεν τη 
κατηγορία δικαιούχων φορτ/των του κεντρικού λιμένα Μυτιλήνης και του λι¬ 
μένα Περάματος Γέρας σε δρχ. 400.000 για δε τους δικαιούχους φορτ/τές των 
λιμανιών νήσου Λέσβου επεκτάσεως του Ν. 5167/32 (πλην του κεντρικού Λι¬ 
μένα Μυτιλήνης και Περάματος Γέρας) σε δρχ. 129.000. 

Τα ανωτέρω ποσά θεωρούνται βασικά (ΙΟίτία) προσαυξανόμενα για κάθε 
έτος συμμετοχής στο ΚΑΦ πέραν της ΙΟετΐας δηλαδή από 11 έτη μέχρι 20 τη 
κατά 50.600 δρχ. και από 21 έτη μέχρι 30 έτη κατά 57.300 δρχ. για τους 
δικαιούχους φορτ/τές του κεντρικού λιμένα Μυτιλήνης και λιμένα Περάματος 
Γέρας. Για δε τους δικαιούχους φορτ/τές των λιμανιών Νήσου Λέσβου επεκτά- 
σεως του Ν. 5167/32 πλην του κεντρικού Λιμένα Μυτιλήνης και Περάματος 
(Γέρας) το ανωτέρω βασικό ποσό των 129.000 δρχ. (ΙΟετία) προσαυξάνεται 
για κάθε έτος συμμετοχής στο ΚΑΦ πέραν της δεκαετίας δηλαδή από 11 έτη 
μέχρι 20 έτη κατά 14.000 δρχ. το χρόνο από 21 έτη μέχρι 30 έτη κατά 
17.000 δρχ. το χρόνο του συνολικού δε ποσού της εφάπαξ αποζημίωσης μη δυ- 
ναμένη να ξεπεράσει το ποσό των 460.000 δρχ. 

Κλάσμα έτους μεγαλύτερο των έξι μηνών θεωρείται ως έτος για τον υπολογι¬ 
σμό της εφάπαξ παροχής. 

Η απόφαση αυτή, που ισχύει από 20.2.91, να δημοσιευθεί στην Εφημερίδα 
της Κυβερνήσεως. 

Μυτιλήνη, 22 Ιουλίου 1991 
Ο Νομάρχης 

ΓΙΩΡΓΟΣ ΦΩΤΕΙΝΟΠΟΤΛΟΣ 

-♦—- 

Αριθ. 11406 (14) 

Μερική ανάκληση των 29247/57, 27426/67 αποφάσεων Νομάρχη Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις των άρθρων 1 και 5 του Νόμου 3200/55 «περί διοικητικής 
αποκεντρώσεως» όπως συμπληρώθηκαν με τις διατάξεις των άρθρων 1 και 4 
του Ν.Δ. 532/70 «περί συμπληρώσεως των διατάξεων περί διοικητικής αποκε¬ 
ντρώσεως». 

2. Το Β.Δ. αριθ. 709/70 «περί καθορισμού των διατηρουμένων υπέρ του 
Τπουργού'και των Περιφερειακών Αρχών διανομαρχιακού επιπέδου αρμοδιοτή¬ 
των επί θεμάτων του Υπουργείου Γεωργίας». 

3. Το Β.Δ. αριθ. 347/71 «περί των παρά ταις Περιφερειακαίς Υπηρεσίαις 
του Υπουργείου Εθνικής Οικονομίας επί θεμάτων Γεωργίας Συμβουλίων». 

4. Την αριθμ. ΕΣ/1533/90 απόφασή μας, με την οποία ανατέθηκαν ορι¬ 
σμένα από τα καθήκοντά μας στον Δ/ντή Γεωργίας. 

5. Τις αριθμ. 29247/57, 27426/67 αποφάσεις μας με τις οποίες μεταβι¬ 
βάστηκε η κυριότητα των κοινοχρήστων εκτάσεων του αγρ/τος Θολού στην 
Κοινότητα. 

6. Την αριθμ. 43/91 απόφαση του Κοινοτικό Συμβουλίου θολού, με την 
οποία παραιτείται από ολόκληρα ή τμήματα τεμαχίων που μεταβιβάστηκαν και 
αναφέρονται στις παραπάνω αποφάσεις μας, για να χρησιμοποιηθούν στην επέ¬ 
κταση της ρυμοτομίας του συνοικισμού, αποφασίζουμε: 

Ανακαλούμε μερικώς τις αριθμ, 29247/57, 27426/67 αποφάσεις μας, με 
τις οποίες μεταβιβάστηκε η κυριότητα των Κοινοχρήστων τεμαχίων του αγρο¬ 
κτήματος Θολού στην Κοινότητα και μόνον ως προς τα παρακάτω τεμάχια: 

1. Έκτασςη 1.450 μ.τ. από το αριθμ. 161 τεμάχιο συνολικής έκτασης 
11.400 μ.τ. 

' 2. Έκταση 26.600 μ.τ. από το αριθμ. 976 τεμάχιο συνολικής έκτασης 
27.115 μ.τ. 

3. Ολόκληρο το 995 τεμάχιο, έκτασης 990 μ.τ. 

4. Έκταση 2.900 μ.τ. από το αριθμ. 959 τεμάχιο συνολικής έκτασης 7.955 
μ.τ. 

5. Έκταση 3.310 μ.τ. από το αριθμ. 998 τεμάχιο συνολικής έκτασης 4.360 
μ.τ. 

6. Ολόκληρο το 48 τεμάχιο, έκααης 8.925 μ.τ. 

7. Έκταση 5.035 μ.τ. από το αριθμ. 1.021 τεμάχιο συνολικής έκτασης 
18.900 μ.τ. 

Η Υποθηκοφύλακας Ν. Ζίχνης προς την οποία κοινοποιείται η παρούσα, πα- 
ρακαλείται να επιφέρει τις παραπάνω μεταβολές στα βιβλία της. 

Η παρούσα να δημοσιευθεί στην Εφημερίδα της Κυβερνήσεως, 

Σέρρες, 31 Ιουλίου 1991 

Με εντολή Νομάρχη 
Η Διευθύντρια 
Ι.Η. ΓΑΒΡΙΗΛΙΔΟΥ 


Αριθ. οικ. 16867 (15) 

Σύσταση ίδιου Ν.Π. στην κοιν. Μοσχοχωρίου Ν. Φθιώτιδας με την επωνυμία 
«Σχολική Επιτροπή Γυμνασίου της Κοινότητας Μοσχοχωρίου». 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τις διατάξεις: α) την παραγρ. 8-15 του άρθρου 5 του Ν. 1894/90 «για 
την Ακαδημία Αθηνών και άλλες εκπαιδευτικές διατάξεις» (Α 110) και β) του 
άρθρου 187 του δημοτικού και Κοινοτικού Κώδικα (Π.Δ. 323/89) (Α 146). 

2. Την 17/1991 απόφαση του Κοινοτικού Συμβουλίου Μοσχοχωρίου του 
Νομού Φθ/δας για σύσταση σχολικής επιτροπής, αποφασίζουμε: 

1. Συνιστούμε στη Κοινότητα Μοσχοχωρίου του Νομού Φθ/δας ίδιο νομικό 
πρόσωπο με την επωνυμία «Σχολική Επιτροπή Γυμνασίου». 

Η συνιστωμένη με την απόφαση αυτή σχολική επιτροπή διοικείται από 7/ 
μελές διοικητικό συμβούλιο αποτελούμενο από: 

α) Τον εκάστοτε Πρόεδρο, της κοινότητας, ως Πρόεδρο της Σχολικής Επι¬ 
τροπής. 

β) Τον εκάστοτε Διευθυντή του Γυμνασίου Μοσχοχωρίου. 

γ) Ένα (1) Κοινοτικό σύμβουλο. 

δ) Τον εκάστοτε Πρόεδρο του Συλλόγου Γονέων και Κηδεμόνων της αναφε- 
ρόμενης εκπαίδευσης. 

ε) Δύο (2) κατοίκους της Κοινότητας Μοσχοχωρίου. 

στ) Τον εκάστοτε Πρόεδρο ή εκπρόσωπο Μαθητών Γυμνασίου Μοσχοχω¬ 
ρίου, εκπρόσωπο της μαθητικής κοινότητας. 

2. Η θητεία του πρώτου Διοικητικού Συμβουλίου της συνιστωμένης με την 
απόφαση αυτή Σχολικής Επιτροπής, λήγει με τη λήξη της δημοτικής και Κοινο¬ 
τικής περιόδου 1991-1994. 

Η θητεία τω μελών του Διοικητικού Συμβουλίου ακολουθεί τη δημοτική και 
Κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον αντιπρόε¬ 
δρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την κάλυψη των δαπα¬ 
νών λειτουργίας, θέρμανσης, φωτισμού, ύδρευσης, τηλεφώνου, αποχέτευσης 
αγοράς αναλλωσίμων υλικών κλπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων και τον 
κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις Πρωτοβάθμιας και δευτερο¬ 
βάθμιας (1) εκπαίδευσης για τον εφοδιασμό από τον Οργανισμό σχολικών Κτι¬ 
ρίων των σχολείων με έπιπλα και εξοπλιοτικά είδη και από το Υπουργείο Εθνι¬ 
κής Παιδείας και Θρησκευμάτων με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των σχολικών 
κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη της 
διοικητικής λειτουργίας των σχολικών μονάδων. 

5. Πόροι της σχολικής Επιτροπής είναι: 

α) Η ετήσια Επιχορήγηση του Κράτους. 

β) Η ετήσια Επιχορήγηση της Κοινότητας Μοσχοχωρίου και των ομόρων 
κοινοτήτων, των οποίων οι μαθητές Γυμνασίου αυτών φοιτούν στο Γυμνάσιο 
Μοσχοχωρίου, 

γ) Κάθε είδους εισφορές, δωρεές, κληρονομιές και κληροδοσίες. 

6. Το νομικό πρόσωπο εκπροσωπείται στο δικαστήριο και σε κάθε δημόσια 
αρχή από τον αντιπρόεδρο του Δ.Σ. και όταν αυτός απουσιάζει ή κωλύεται από 
τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 10 Ιουλίου 1991 

Ο Νομάρχης 
Γ. ΚΑΛΑΝΤΖΗΣ 

-φ- 

Αριθ . ΕΡ. 1544 (16) 

Αναπροσαρμογή της εφ’ άπαξ αποζημίωσης των Φορτ/τών Ξηράς Χανιών. 

Ο ΝΟΜΑΡΧΗΣ ΧΑΝΙΩΝ 

Σύμφωνα με: 

1. Τις διατάξεις του άρθρου 11 του ΠΔ 369/89 περί Οργάνωσης του Υπουρ- 
υργείου Εργασίας των Νομαρχιών (ΦΕΚ 369 ΤΑ - της 16.6.89). 

2. Τις διατάξεις του άρθρου 16 παρ. 2 του ισχύοντος κανονισμού ΚΑΦ Ξηράς 
Χανιών (Απόφαση επιθ/τή Εργασίας Κρήτης 381/2.8.77 δημοσ. στο ΦΕΚ 
860 ΤΒ' της 8.9.77 όπως τελευταία τροποποιήθηκε με της ΕΡ 462/13.3.91 
αποφ. Νομαρχίας Χανιών. 

3. Το αριθ. 122/18.4.1991 Πρακτικό του ΚΑΦ Ξηράς Χανιών με το οποίο 

προτείνεται τροποποίηση του άρθρου 16 παρ. 2 του κανονισμού του ΚΑΦ Ξηρός 
Χανιών που αποχωρούν από το επάγγελμα δια τους εις αυτό αναφερόμενους λό¬ 
γους. 

4. Το αριθ. 13638/3.7.91 έγγραφο του Υπουργείου Εργασίας σύμφωνα με 
το οποίο εγκρίνεται η αύξηση της εφ’ άπαξ αποζημίωσης Φορτ/τών Ξηράς Χα¬ 
νιών, αποφασίζουμε: 

Τροποποιούμε το άρθρο 16 παρ. 2 του ισχύοντος κανονισμού ΚΑΦ Ξηράς 
Χανιών ως εξής: 

1. Τα πρώτα 10 χρόνια 416.000 δρχ. 

2. Από τον 11ο έως και τον 20ο χρόνο 43.400 δρχ. για κάθε χρόνο. 


3. Από τον 2 Ιο έτος έως και τον 30ο χρόνο 23.800 δρχ. για κάθε χρόνο. 

4. Από τον 31ο έως και τον 35ο χρόνο 24.000 δρχ. για κάθε χρόνο. 

5. Το ανώτατο όριο της εφ’ άπαξ αποζημίωσης δεν υπερβαίνει το 1.208.000 

δ ρχ· 

Η απόφαση αυτή να δημοσιευθεί στην Εφημερίδα της Κυβερνήσεως. 
Χανιά, 23 Ιουλίου 1991 

Ο Νομάρχης 
ΑΝΤ. ΝΑΤΣΙΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



